ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5365-E0304-9313/5-2017

Велики Црљени, 20.01.2017.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 1840/2016 (3000/1940/2016), за набавку **Термоизолација К3-К5, К6 - ремонт,**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИTAЊE БР.1:**

У делу 4. измењене конкурсне документације „УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА“, у оквиру додатних услова за учешће у поступку, предвиђен је додатни услов финансијског капацитета, који гласи:

„Понуђач располаже неопходним финансијским капацитетом ако је у претходне 3 (три) године (2013.,2014.,2015.,) остварио збиран приход од најмање 90.000.000,00 динара

Доказ:

1. БОН-ЈН који издаје Агенција за привредне регистре, који мора да садржи сажете статусне податке понуђача, сажети биланс стања и биланс успеха за претходне три обрачунске године.“

 Указујемо наручиоцу да је у оквиру додатног услова финансијског капацитета предвидео доказивање истог за претходне 3 (три) године (2013,2014,2015), уз достављање БОН-ЈН који издаје Агенција за привредне регистре, а који мора да садржи сажете статусне податке понуђача, сажети биланс стања и биланс успеха за претходне три обрачунске године. Сачињена на наведени начин, конкурсна документација садржи неправилност, будући да претходне три обрачунске године свакако нису 2013, 2014 и 2015. година, имајући у виду да се конкретан поступак јавне набавке спроводи у 2017. години, те да је 2016. година претходна обрачунска година.

У том смислу, претходне три године су 2014, 2015. и 2016. година, што је наручилац био дужан да предвиди у конкурсној документацији у смислу одредбе члана 77. став 2. тачка 1) Закона о јавним набавкама, те да и доказе захтеване за те три године прилагоди додатном услову, тако што ће, поред БОН ЈН са сажетим статусним подацима понуђача, сажетим билансом стања и билансом успеха за 2014. и 2015. годину, захтевати и достављање биланса стања и биланса успеха за 2016. годину.

Указујемо и да је Законом о рачуноводству ("Сл. гласник РС", бр. 62/2013) у члану 12. став 4. прописано да се пословне књиге воде за пословну годину која је једнака календарској, док је одредбом члана 23. тог закона прописано да се пословне књиге закључују после књижења свих пословних промена и обрачуна на крају пословне године, као и у случајевима статусних промена, престанка пословања и у другим случајевима у којима је неопходно закључити пословне књиге.

На основу одредаба Закона о рачуноводству произлази да је појам „пословна година“ изједначен са појмом „обрачунска година“ који појам користи ЗЈН, те да оба наведена појма подразумевају календарску годину, због чега је несумњиво да су претходне три обрачунске године у конкретном случају 2014, 2015. и 2016. година, с обзиром да наручилац 2017. године спроводи предметну јавну набавку.

Дакле, сматрамо да је неопходно да конкурсна документација у оквиру додатног услова финансијског капацитета буде измењена, те да се као претходне три обрачунске године предвиде 2014, 2015. и 2016. година и у складу са тим и докази који се прилажу за 2016. годину.

 Наведено потврђује и став Републичке комисије за заштиту права у поступцима јавних набавки изнет у решењу бр. 4-00-696/2013 од 18.06.2013. године, на скоро идентичну околност као у конкретном случају. Наиме, у том решењу је констатовано следеће: “ Дакле, наручилац је предвидео обавезу понуђача да у предметном поступку докажу да нису исказали губитак из редовног пословања за претходне три обрачунске године (2009, 2010. и 2011. година), на тај начин што ће доставити финансијски извештај и потврду о броју дана неликвидности од Народне банке Србије, иако су претходне три обрачунске године, имајући у виду да наручилац 2013. године спроводи предметну јавну набавку, 2010,2011. и 2012. година. Републичка комисија указује да на основу одредаба Закона о рачуноводству и ревизији произлази да је појам „пословна година“ изједначен са појмом „обрачунска година“ који појам користи ЗЈН, те да оба наведена појма подразумевају календарску годину, због чега је несумњиво да су претходне три обрачунске године у конкретном случају 2010, 2011. и 2012. година, с обзиром да наручилац 2013. године спроводи предметну јавну набавку.“

**OДГOВOР НA ПИTAЊE БР.1:**

Понуђач располаже неопходним финансијским капацитетом ако је у 2013., .2014., .2015., години остварио збирни приход од најмање 90.000.000,00 динара а као доказ потребно је доставити БОН-ЈН који издаје Агенција за привредне регистре, који мора да садржи сажете статусне податке понуђача, сажети биланс стања и биланс успеха за 2013., .2014., .2015., годину.

**Измена конкурсне документације у делу 4. Услови за учешће у поступку јавне набавке из чл.75 и 76. ЗЈН и упутство како се доказује испуњеност тих услова (финансијски капацитет) биће објављена на Порталу јавних набавки и интернет страници наручиоца.**

**ПИTAЊE БР.2**:

У делу 4. измењене конкурсне документације „УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА“, у оквиру додатних услова за учешће у поступку, предвиђен је додатни услов кадровског капацитета, који гласи:

„1. Понуђач располаже довољним кадровским капацитетом ако има најмање 45 ангажованих лица (која су у радном односу или су ангажована сходно чл. 197. до 202. Закона о раду), и то: III, IV или V степен стручне спреме који су ангажовани на термоизолатерским пословима,

- 10 монтера скела, са најмање III степеном стручне спреме

- 25 изолатера топлотних уређаја са најмање III степеном стручне спреме

- 2 бравара са најмање III степеном стручне спреме

- 2 електро заваривача са најмање III степеном стручне спреме

- 5 лимара са најмање III степеном стручне спреме

- 1 возач трактора

2. Понуђач располаже довољним кадровским капацитетом ако има најмање 2 дипломирана инжењера VII степен стручне спреме са лиценцом 410 или 411 И лиценцом 310 или 311, односно има радно ангажоване наведене извршиоце (по основу другог облика ангажовања ван радног односа, предвиђеног члановима 197-202. Закона о раду)

Доказ:

1. Изјава Понуђача о довољном кадровском капацитету (Образац бр.9)

2. Фотокопија важеће лиценци број 410,411, 310 и 311 са потврдом Инжењерске коморе о важењу исте. Ако инжењер који поседује лиценцу 410 или 411 поседује и лиценцу 310 или 311 понуђач испуњава услове са једним ангажoваним дипломираним инжењером.

3. Фотокопија пријаве - одјаве на обавезно социјално осигурање издате од надлежног Фонда ПИО (образац М (или М3А), којом се потврђује да су запослени радници, запослени код понуђача - за лица у радном односу

4. За све раднике сем за помоћне раднике доставити уверења од овлашћених институција (дипломе сертификате, потврде, уверења, дозволе и сл,) којим се доказује да су оспообљени за извођење радова на монтирању скела, на изолацији топлотних уређаја на браварским радовима, на електро заваривачким радовима на руковању грађевинском механизациојом, на лимарским радовима, вожњи виљушкара и трактора.

5. Фотокопија важећег уговора о ангажовању (за лица ангажована ван радног односа)“

**2.1.** Указујемо да конкурсна документација садржи неправилност у захтеву наручиоца да понуђач располаже са **најмање 45** ангажованих лица, односно 10 монтера скела, 25 изолатера топлотних уређаја, 2 бравара, 2 електро заваривача и 5 лимара, са **најмање III степеном стручне спреме**, који је, у најмању руку, непотребан у погледу захтеваног броја кадрова, имајући у виду предвиђени обим посла и техничке спецификације које су тражене. У том смислу, сматрамо да је конкурсна документација у овом делу сачињена супротно одредби члана 61. став 1. ЗЈН, те да је наручилац ограничио конкуренцију међу понуђачима у смислу одредбе члана 10. ЗЈН, као и да је поставио овај услов тако да исти није у логичкој вези са предметом јавне набавке.

Наведени захтев за толиким бројем кадрова је очигледно постављен са циљем ограничавања конкуренције и неоправданом дискриминацијом понуђача, јер тврдимо да је захтеваних минимум 45 ангажованих лица непотребно за предметни обим посла.

**2.2.** Такође, указујемо да је постављени захтев наручиоца минимум 45 лица имају III, IV или V степен стручне спреме који су ангажовани на термоизолатерским пословима, нелогичан и неправилан. Наиме, сасвим је нејасно због чега је тражен минимум III степен стручне спреме (средња стручна спрема), када наручилац, при том, за све кадрове захтева достављање уверења од овлашћених институција (дипломе, сертификате, потврде, уверења, дозволе и сл,) којим се доказује да су оспособљени за извођење радова на монтирању скела, на изолацији топлотних уређаја на браварским радовима, на електро заваривачким радовима на руковању грађевинском механизациојом, на лимарским радовима, вожњи виљушкара и трактора, што сматрамо примереним, међутим, у исто време условљава потенцијалне понуђаче да ти захтевани кадрови који су оспособљени за рад на одређеним пословима имају минимум средњу стручну спрему.

Наведени услов наручиоца није у логичкој вези са предметом јавне набавке, јер је са становишта оправданости одређивања додатних услова и чињенице да ће понуђачи доказати да су њихови кадрови оспособљени за рад на конкретним пословима непотребно и непримерено захтевати да ти кадрови имају завршену било коју, минимум, средњу школу, четворогодишњу стручну школу или специјалистичко образовање. Дакле, једино што може бити релевантно је да су кадрови који су тражени заиста и оспособљени за рад на тим пословима, а који степен образовања имају, односно да ли је то основна, средња или виша школа, то уопште није релевантно нити је такав захтев наручиоца оправдан.

У том смислу, сматрамо да је овакав услов неправилно одређен, те је постављен са циљем ограничавања конкуренције и неоправданом дискриминацијом оних понуђача који имају стручно оспособљене кадрове који су захтевани овом конкурсном документацијом, али са основном школом и истовременом фаворизацијом оних који имају управо захтеване радне профиле кадрова са искључиво III степеном стручне спреме.

Са друге стране, поставља се питање због чега не би био прихваћен и VI и VII степен стручне спреме, односно виша и висока стручна спрема, као и основна школа?

Сматрамо да је неопходно изменити конкурсну документацију у овом делу тако да иста буде сачињена у складу са одредбом члана 61. став 1. ЗЈН у вези са одредбом члана 76. став 6. ЗЈН, и то тако што у истој уопште не би били предвиђени нивои образовања који заиста нису ни у каквој логичкој нити стручној вези са стручном оспособљеношћу за послове монтера скела, бравара, термоизолатера, лимара и електро бравара.

**2.3.** У оквиру додатног услова кадровског капацитета је захтевано да понуђач располаже довољним кадровским капацитетом ако има најмање 2 дипломирана инжењера VII степен стручне спреме са лиценцом 410 или 411 и лиценцом 310 или 311, односно има радно ангажоване наведене извршиоце (по основу другог облика ангажовања ван радног односа, предвиђеног члановима 197-202. Закона о раду).

Указујемо наручиоцу да и у овом делу конкурсна документација садржи неправилност, те да су захтеване лиценце под бројем 410 или 411, које су грађевинске лиценце и нису у логичкој вези са предметом конкретне јавне набавке. Уместо њих, једино има смисла захтевати лиценцу 430 која се односи на одговорног извођача радова термотехнике, термоенергетике, процесне и гасне технике, тако да је потребно изменити конкурсну документацију тако да у наведеном делу буду захтеване лиценце 430 и 310 или 311.

**OДГOВOР НA ПИTAЊE БР.2:**

2.1. Наручилац сматра да је неопходно ангажовање најмање 45 ангажованих лица, односно 10 монтера скела, 25 изолатера топлотних уређаја, 2 бравара, 2 електро заваривача и 5 лимара за време трајања ремонта. Наручилац је у деловима конкурсне докумнетације која се односи на рокове извршења услуге непрецизно дефинисао рокове извршења. У измени конкурсне документације биће извршено прецизније дефинисање рокова. Самим тим захтевани капацитет од 45 лица није неправилан.

2.2. Измена конкурсне документације у делу 4. Услови за учешће у поступку јавне набавке из чл. 75 и 76. ЗЈН и упутство како се доказује испуњеност тих услова (кадровски капацитет) и у делу рок извршења биће објављена на Порталу јавних набавки и интернет страници наручиоца.

2.3. Наручилац остаје при захтевима из конкурсне документације. Поред демонтаже и монтаже термоизолације, конкурсном документацијом су предвиђене и скеларске услуге које је неопходно поткрепити одговaрајућом техничком документацијом, те је неопходно да пружалац услуге ангажује дипломираног инжењера са лиценцом 410 или 411.

**ПИTAЊE БР. 3**:

На страни 5/72 стоји као назив и адреса Наручиоца Јавно предузеће „Електропривреда Србије“ Београд, Улица царице Милице бр.2, 11000 Београд, Огранак ТЕНТ, Богољуба Урошевића Црног бр.44., 11500 Обреновац.

На страни 26/72 стоји: Средство финансијског обезбеђења за озбиљност понуде **доставља се као саставни део понуде** и гласи на Јавно предузеће „Електропривреда Србије“ Београд,Улица царице Милице 2., 11000 Београд/ Огранак ТЕНТ, ТЕ Колубара, 3.октобар бр.143, 11563 Велики Црљени

У оквиру Модела уговора у делу Корисник услуге на страни 54/72 стоји:

1.Јавно предузеће „Електропривреда Србије“ из Београда, Улица царице Милице бр. 2.,огранак ТЕНТ Београд-Обреновац, 11500 Обреновац, Богољуба Урошевића Црног 44., матични број 20053658, ПИБ 103920327, текући рачун 160-700-13 Banka Intesа ад Београд, које, у име и за рачун ЈП ЕПС, по пуномоћју бр. 12.01.72300/3-16 од 01.03.2016.године

Молим Вас да усагласите назив и адресу Наручиоца из прве измене конкурсне документације.

**OДГOВOР НA ПИTAЊE БР.3:**

Назив и адреса Наручиоца из прве измене конкурсне документације су исправне тако да исте нема потребе усклађивати. Назив и адреса Наручиоца је Јавно предузеће „Електропривреда Србије“ Београд, Улица царице Милице бр.2, 11000 Београд, Огранак ТЕНТ, Богољуба Урошевића Црног бр.44., 11500 Обреновац а понуда и средстава финансијског обезбеђења се достављају на адресу Јавно предузеће „Електропривреда Србије“ Београд,Улица царице Милице 2., 11000 Београд/ Огранак ТЕНТ, ТЕ Колубара, 3.октобар бр.143, 11563 Велики Црљени.

**КОМИСИЈА за ЈН 1840/2016 (3000/1940/2016)**